[{"text_idx": "#000003", "text": "Tartu U\u0308likooli raamatukogu remont hakkab viimaks valmis saama"}, {"text_idx": "#000004", "text": "Pooleteise aasta jooksul on Tartu U\u0308likooli raamatukogu remondiks palju tehtud, aga teist sama palju on veel teha. Kui esialgsete plaanide ja\u0308rgi pidi remont lo\u0303ppema juba ta\u0308navu su\u0308gisel, siis objekti raskusastme ja ehitusvaidluste to\u0303ttu on kogu protsess veninud mitme kuu jagu pikemaks."}, {"text_idx": "#000005", "text": "Tartu U\u0308likooli kantsler Meelis Luht u\u0308tles \"Aktuaalsele kaamerale\", et rahalist kahju on raske mo\u0303o\u0303ta, kuid ko\u0303ige suurem kahju on tekitatud inimestele, kes pole saanud raamatukogus ka\u0308ia. \"Tudengitele, kes pole saanud raamatukogus o\u0303ppida ja samamoodi to\u0308o\u0308tajatele. See on eelko\u0303ige ko\u0303ige suurem kahju ja seda rahasse panna on pa\u0308ris keeruline.\""}, {"text_idx": "#000006", "text": "Laenutuste arvud on langenud ja tudengid on pidanud oma to\u0308o\u0308d a\u0308ra tegema ajutistes lugemissaalides. Praeguseks on jo\u0303utud juba sinnamaale, et raamatud saavad hakata kogusse ja\u0308rk-ja\u0308rgult tagasi kolima."}, {"text_idx": "#000007", "text": "\"Nu\u0308u\u0308d on edasi vaja mo\u0308bleerida, raamatud tuua sisse ja kui me mo\u0303tleme seda, et me ei ra\u0308a\u0308gi u\u0308ksnes siisi lugemissaalist, vaid me ra\u0308a\u0308gime ka ko\u0303ige u\u0308lemisest hoidlakorrusest, siis sinna tuleb sisse tuua riiulid ja suurusja\u0308rgus pea 900 000 raamatut. Mis ta\u0308hendab seda, et need tuleb sinna viia ja u\u0308htlasi ka o\u0303iges ja\u0308rjekorras riiulile panna. See on see tugevus, kus me arvame, et saame ka lugejaid appi kutsuda seda to\u0308o\u0308d tegema,\" kirjeldas TU\u0308 raamatukogu direktor Martin Hallik."}, {"text_idx": "#000008", "text": "Eelarve ja\u0308rgi on raamatukogule ette na\u0308htud u\u0308heksa miljonit eurot, millest nu\u0308u\u0308dseks on Meelis Luhti so\u0303nul umbes pool a\u0308ra kulutatud."}, {"text_idx": "#000009", "text": "Praegu teisel kursusel o\u0303ppivad bakalaureusetudengid ei ole oma u\u0308likooliaja jooksul raamatukogu peahoones o\u0303ppida saanud. Kevadel on see vo\u0303imalus loodetavasti aga juba olemas."}, {"text_idx": "#000010", "text": "\"Me loodame teha osaliselt raamatukogu lugejatele lahti aprillis, kuupa\u0308eva on ta\u0308na vara o\u0308elda. See so\u0303ltub paljuski sellest, kui kiiresti toimub mo\u0308bleerimine, aga see on ma ro\u0303hutan veelkord osaline raamatukogu avamine, sellepa\u0308rast, et remont ja\u0308tkub veel kolmandal korrusel ja all hoidlakorrustel,\" u\u0308tles Martin Hallik. Lo\u0303plikult peaks maja valmis saama 2019. aasta alguses."}, {"text_idx": "#000011", "text": "Tartu u\u0308likooli tudengid pa\u0308a\u0308sevad taas raamatukokku"}, {"text_idx": "#000012", "text": "TU\u0308 raamatukogus ootab riiulitesse ladumist 1600 kasti raamatuid"}, {"text_idx": "#000013", "text": "TU\u0308 raamatukogu kutsub tudengeid appi raamatuid riiulisse laduma"}, {"text_idx": "#000015", "text": "TU\u0308 raamatukogu valmib tuleva aasta detsembris"}, {"text_idx": "#000016", "text": "TU\u0308 raamatukogu taasavamist pole loota enne aasta lo\u0303ppu"}, {"text_idx": "#000026", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000032", "text": "Majandusministeerium kaalub to\u0308o\u0308tutoetuste perioodi lu\u0308hendamist"}, {"text_idx": "#000038", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000048", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000051", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]